হঠাৎ বেজে উঠল কলিং বেল। দরজা খুলে আপনি যদি আপনার স্বপ্নের মানুষ-টিকে দেখতে পান তাহলে কি করবেন? এমনই ঘটনা ঘটেছে আশ্রিতার সঙ্গে। শারিরীক প্রতিবন্ধী এই কিশোরীর অনেক দিনের ইচ্ছে ছিল অনুষ্কা শর্মার সঙ্গে দেখা করার। তার মনের কথা জানতে পেরে অনুষ্কা হাজির হন আশ্রিতার বাড়ি। 
কিন্তু একা নন, সঙ্গে খোদ বিট্টু শর্মা ওরফে রণবীর সিং। দরজা খুলে তো হতবাক আশ্রিতা, এ যে ডাবল চমক। শুধু আশ্রিতা নয়, খুশি তার গোটা পরিবার। একটা সময় অনুষ্কা-রণবীর এর সম্পর্ক নিয়ে সরগরম ছিল গোটা বলিউড। কিন্তু সেই সম্পর্ক আজ অতীত।

রণবীরের সঙ্গে দীপিকার প্রেম নিয়ে বলিউড উত্তাল হলেও সম্প্রতি তাঁকে দেখা গিয়েছে লস এঞ্জেলসের পাবে, টেনিস তারকা নোভাক জকোভিচের সঙ্গে। ওদিকে বিরাট কোহলির সঙ্গে প্রেম ভেঙে আপাতত সিঙ্গল স্টেটাস নিয়ে ঘুরছেন অনুষ্কা। ঠিক সেই মাহেন্দ্রক্ষণে দু’জনে একসঙ্গে পৌঁছে গেলেন অনুষ্কার ফ্যান আশ্রিতার বাড়ি। 
তবে কি মানবিক পদক্ষেপের আড়ালে আরও অন্য কোনও রসায়ন কাজ করছে? এই মুহূর্তে অনুষ্কা ব্যাস্ত ‘সুলতান’এর শ্যুটিং এ। আর অন্যদিকে রণবীর, আদিত্য চোপড়ার আগামী ছবি ‘বেফিকরে’-এর মুখ্য চরিত্রে। একজনের ব্যস্ত শিডিউলের সঙ্গে তাল মিলিয়ে অন্যজনও দিব্যি সময় করে নিলেন?
অর্থাৎ ইচ্ছে থাকলেই উপায় হয়। নতুন করে আবার কি কোনও পুরনো ইচ্ছে জেগে উঠছে রণবীর আর অনুষ্কার মনে? 
আরও পড়ুন
বিরাটি এবং এক বিদেশিনী! কী করবেন অনুষ্কা? 
প্রেম কি ফিরবে বিরাট-অনুষ্কার
রণবীর সিং আউট? দীপিকা পাডুকোনের সঙ্গে ডেটে ও কে?